Diari Oficial de la Generalitat Valenciana


Sumari del DOGV 7711, del 03-02-2016 (2016/514)

ORDE 1/2016, de 18 de gener, de la Conselleria d'Agricultura, Medi Ambient, Canvi Climàtic i Desenrotllament Rural, per la qual es modifica l'Orde 14/2015, de 23 de març, de la Conselleria de Presidència i Agricultura, Pesca, Alimentació i Aigua, per la qual es regulen les subvencions a la subscripció d'assegurances agràries del pla nacional d'assegurances agràries combinades.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/01/18/1b/dof/vci/html**

### Dades del document

Número de DOGV
:   7711

Data del DOGV
:   03-02-2016

Secció del DOGV
:   I. DISPOSICIONS GENERALS

Número del document
:   2016/514


Data del document
:   18-01-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * segur agrícola
    * suport econòmic
    * legislació
    * ajuda a l'agricultura
    * sinistre

ORDE 1/2016, de 18 de gener, de la Conselleria d'Agricultura, Medi Ambient, Canvi Climàtic i Desenrotllament Rural, per la qual es modifica l'Orde 14/2015, de 23 de març, de la Conselleria de Presidència i Agricultura, Pesca, Alimentació i Aigua, per la qual es regulen les subvencions a la subscripció d'assegurances agràries del pla nacional d'assegurances agràries combinades. [2016/514]  
La Direcció General d'Agricultura i Desenvolupament Rural de la Comissió Europea estima que basant-se en l'aplicació del Reglament (UE) 702/2014, de la Comissió, de 25 de juny de 2014, procedix la inclusió del contingut dels punts 2 i 4 de l'esmentat reglament comunitari en l'Orde 14/2015, de 23 de març, de la Conselleria de Presidència i Agricultura, Pesca, Alimentació i Aigua, per la qual es regulen les subvencions a la subscripció d'assegurances agràries del Pla nacional d'assegurances agràries combinades, al considerar que la duració d'este règim d'ajudes a l'assegurança agrària d'acord amb el Reglament (UE) 702/2014 de la Comissió, de 25 de juny de 2014, és fins al 31 de desembre de 2020, excedix el termini de dos anys establit en el punt 7 de l'article 9 de l'esmentat reglament comunitari.  
Per tot això anteriorment exposat, a proposta del director general d'Agricultura, Ramaderia i Pesca, i fent ús de les atribucions conferides per l'article 28 de la Llei 5/1983, de 30 de desembre, del Consell, consultades les organitzacions agràries professionals, agrupació d'entitats asseguradores i ENESA, i conforme amb el Consell Jurídic Consultiu de la Comunitat Valenciana,  
  
ORDENE  
  
Article únic  
En l'article 4 de l'Orde 14/2015, de 23 de març, de la Conselleria de Presidència i Agricultura, Pesca, Alimentació i Aigua, disposicions específíques de compatibilitat europea, s'afigen al dit article els punts 3, 4 i 5, que s'exposen a continuació:  
«3. La conselleria competent en matèria d'assegurances agràries garantirà la publicació en un lloc web global dedicat a les ajudes estatals a escala nacional o regional:  
a) de la informació resumida a què es referix l'article 9.1 del Reglament (UE) 702/2014, de 25 de juny, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de funcionament de la Unió Europea o bé un enllaç a la informació;  
b) del text complet de cada una de les ajudes, incloses les seues modificacions, o un enllaç per a accedir-hi;  
c) la informació a què es fa referència en l'annex III del Reglament (UE) 702/2014, de 25 de juny, de la Comissió, sobre cada ajuda individual concedida superior a:  
i) 60.000 EUR per als beneficiaris actius en la producció agrícola primària,  
ii) 500.000 EUR per als beneficiaris actius en els sectors de la transformació de productes agrícoles, la comercialització de productes agrícoles, el sector forestal o que exercixen activitats excloses de l'àmbit d'aplicació d'article 42 del Tractat.  
La informació prevista en este apartat c s'organitzarà i posarà a disposició del públic de forma normalitzada, tal com es descriu en l'annex III del Reglament (UE) 702/2014, de 25 de juny, de la Comissió, i inclourà funcions eficaces de cerca i descàrrega.  
4. La informació prevista en el punt anterior es publicarà en un termini de sis mesos a partir de la data de la concessió de l'ajuda i estarà disponible durant almenys deu anys a partir de la data de la concessió de l'ajuda.  
5. La conselleria competent en matèria d'assegurances agràries ha de complir el que disposen els punts 3 i 4 a partir del dia 30 de juny de 2016.»  
  
  
  
DISPOSICIONS FINALS  
  
Primera. Desplegament i execució  
Es faculta el director general competent en assegurances agràries, per a dictar les disposicions específiques que calguen per al desplegament i execució del que preveu esta orde.  
  
Segona. Entrada en vigor  
La present orde entrarà en vigor l'endemà de la publicació en el Diari Oficial de la Comunitat Valenciana i serà aplicable a les pòlisses subscrites per al Pla d'assegurances agràries combinades de l'exercici 2015 i successius.  
  
València, 18 de gener de 2016.  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIAN CALVO


Còpia Permalink ELI